บอกลาแบบต่อหน้า บอกลาทางอีเมล เลี่ยงข้อผิดพลาดที่พบได้บ่อยๆ
วันสุดท้ายของการทำงานไม่ใช่วันที่ดีที่สุดที่คุณควรบอกเพื่อนร่วมงานทุกคนว่าคุณจะไม่กลับมาอีกแล้ว เพราะมันดูฉุกละหุกหรือหยาบคายเวลาที่คุณก้าวขาข้างนึงออกไปนอกประตูแล้วตะโกนเข้ามาว่า "ลาก่อนนะทุกคน" ก่อนที่จะปิดประตูแล้วเดินออกไป เผื่อเวลาให้ทุกคนได้รู้ถึงแผนการและกำหนดการของคุณก่อนที่คุณจะไป ทุกคนจะได้รู้ว่าคุณจะไม่กลับมาแล้ว   ตามหลักการทั่วไป คุณต้องแจ้งให้ฝ่ายบริหารรู้ว่าคุณจะลาออกล่วงหน้าอย่างน้อย 2 สัปดาห์ แต่ถ้าจะให้ดีต้องเช็กก่อนว่าในสัญญาจ้างงานกำหนดให้คุณต้องแจ้งลาออกล่วงหน้าเป็นระยะเวลาเท่าไหร่ และหัวหน้าต้องเป็นคนแรกที่รู้เรื่องนี้ พอฝ่ายบริหารรู้เรื่องแล้วก็บอกเพื่อนร่วมงานได้ รู้สึกสบายใจเมื่อไหร่ค่อยบอก หรือรอให้ถึงเวลาสะดวกแล้วค่อยบอกก็ได้ ขอแค่บอกก่อนวันสุดท้ายก็แล้วกัน บอกลาก่อนถึงวันทำงานวันสุดท้าย 1 วัน เพื่อที่คุณจะได้ไม่ต้องกังวลใจหรือเก็บข้าวของมากมายนักในวันสุดท้าย โดยเฉพาะอย่างยิ่งถ้าคุณยังมีงานต้องทำ นอกจากนี้การรอให้ถึงวันก่อนสุดท้ายยังทำให้คุณมีโอกาสทำงานของคุณให้เสร็จโดยที่ไม่มีเพื่อนร่วมงานแวะเวียนเข้ามาบอกลาคุณมากมายนัก พอคุณประกาศว่าคุณกำลังจะออกจากงาน มีโอกาสมากว่าเพื่อนร่วมงานของคุณอาจจะแวะเวียนมาหาเพื่อบอกลา เพราะฉะนั้นถ้าคุณทำงานทุกอย่างเสร็จเรียบร้อยแล้ว การบอกลาก็จะง่ายขึ้น เก็บข้าวของให้เรียบร้อยตั้งแต่เนิ่นๆ เพื่อที่คุณจะได้มีเวลาไปบอกลาเพื่อนร่วมงานได้ทีละคน วิธีนี้จะทำให้ทั้งคุณและเพื่อนร่วมงานรู้สึกได้ถึงการจากลาว่า นี่จะเป็นครั้งสุดท้ายที่คุณทั้งสองคนจะได้เจอกันในฐานะเพื่อนร่วมงาน  แต่ก็อย่าลืมว่าถ้าคุณไม่ได้ย้ายไปอยู่ที่อื่น คุณก็ยังสามารถพบปะกับเพื่อนร่วมงานนอกที่ทำงานได้ถ้าคุณต้องการ ลองจัดงานเล็กๆ เพื่อชวนเพื่อนร่วมงานที่สนิทๆ มาสังสรรค์กันนอกสภาพแวดล้อมของการทำงานบ้าง ถ้าเพื่อนร่วมงานของคุณกำลังจะลาออกและคุณยังทำงานอยู่ที่เดิม การรวมกลุ่มเพื่อนร่วมงานกลุ่มเล็กๆ ไปกินเลี้ยงอำลาในคราวเดียวก็เป็นความคิดที่ดี วิธีนี้จะทำให้เพื่อนร่วมงานของคุณกระอักกระอ่วนน้อยลงเพราะคุณเป็นคนเริ่มวางแผนก่อน พยายามหาช่องทางติดต่อกับเพื่อนร่วมงานให้ได้มากที่สุดก่อนที่คุณจะออกจากงาน ไม่ว่าจะเป็นทาง social media หรืออีเมล หาช่องทางติดต่อกับผู้คนที่คุณสนใจอยากจะติดต่อด้วยจริงๆ แต่เพื่อให้ชีวิตง่ายขึ้น อย่ารู้สึกว่าตัวเองจะต้องเป็นเพื่อนใน Facebook กับทุกคน  สัก 2-3 สัปดาห์ก่อนลาออก ถ้าคุณไม่เคยติดต่อกับเพื่อนร่วมงานในรูปแบบอื่นเลย ให้ลองเริ่มติดต่อกับเพื่อนร่วมงานผ่านช่องทางการสื่อสารเชิงธุรกิจเช่น LinkedIn วิธีนี้เป็นวิธียอดเยี่ยมที่จะทำให้คุณรู้สึกว่า ในอนาคตถ้าจำเป็นคุณยังสามารถติดต่อเรื่องงานกับเพื่อนร่วมงานเก่าได้และมีหลักฐานอ้างอิงการทำงานพร้อมติดตัวเสมอ เมื่ออยู่ในสภาพแวดล้อมของการทำงาน คุณก็ต้องทำทุกอย่างให้เป็นมืออาชีพ ไม่จำเป็นต้องแสดงอะไรใหญ่โตหรือมีพิธีรีตองมากมาย แค่บอกเพื่อนร่วมงานว่ายินดีที่ได้ทำงานร่วมกัน ขอให้โชคดี และบอกให้พวกเขาติดต่อหากันบ้าง แค่นั้นก็พอ ไม่ต้องมีอะไรซับซ้อน  ถ้าเพื่อนร่วมงานกำลังจะลาออกและคุณยังทำงานอยู่ที่เดิม จำไว้ว่าเพื่อนร่วมงานของคุณเขายังต้องบอกลาเพื่อนร่วมงานคนอื่นๆ อีกหลายคน และคงไม่อยากจะถามไถ่ทุกคนคนละ 45 นาที ถึงคุณจะเศร้าที่เพื่อนร่วมงานกำลังจะลาออกมากแค่ไหน ก็ให้เงียบไว้และวางแผนเข้าไปคุยทีหลังถ้าจำเป็นจริงๆ แค่พูดว่า "เมฆ! ดีใจนะที่ได้ทำงานด้วยกัน อย่าห่างเหินกันไปละ ติดต่อมาบ้าง คุณเป็นคนดีนะ มีอะไรก็มาเล่าสู่กันฟังบ้าง อย่าลืมนะ" ก็พอแล้ว ถ้าคุณถูกเชิญออกหรือลาออกแบบจบไม่สวย การเข้าไปบอกลาเพื่อนร่วมงานเหมือนไม่มีอะไรเกิดขึ้นอาจเป็นเรื่องที่ท้าทายมากเลยทีเดียว แต่คุณต้องพยายามนิ่งเข้าไว้เพื่อให้ตัวเองดูเป็นมืออาชีพมากที่สุด รักษาทัศนคติที่เป็นบวกและบอกลาเพียงสั้นๆ แม้ว่าคุณจะว้าวุ่นใจแค่ไหนก็ตาม แล้วคุณจะดีใจที่คุณได้บอกลาเพื่อนร่วมงาน ที่ทำงานมีคนหลายแบบ ทั้งคนที่เป็นเพื่อนกับคุณจริงๆ ที่คุณอยากติดต่อด้วยอยู่ ศัตรูสุดยี้ที่คุณทนไม่ได้ และเพื่อนร่วมงานอีกหลายคนที่ไม่จัดอยู่ในประเภทไหนเลยทั้งสองแบบ ไม่มีประโยชน์อะไรที่จะต้องจัดงานเลี้ยงอำลาใหญ่โตถ้าโอกาสไม่เอื้ออำนวย  แอบชวนเพื่อนร่วมงานที่สนิทสัก 2-3 คนไปดื่มหรือกินเลี้ยงมื้อค่ำหลังเลิกงานเพื่อลดความกดดันหลังจากทำงานมาทั้งวันและได้โอกาสเปิดใจคุยกันมากขึ้น วิธีนี้เป็นวิธียอดเยี่ยมที่คุณจะได้ใช้เวลาสักนิดกับเพื่อนร่วมงานที่คุณสนใจอยากจะติดต่อด้วยอีกนอกเหนือจากเรื่องงาน ถ้าคุณบอกลาเพื่อนร่วมงานระดับทั่วไปในแผนกเดียวกันหรือทั้งบริษัท มันคงจะยากหรือวุ่นวายน่าดูถ้าจะต้องเข้าไปบอกลาทีละคน ขอบอกขอบใจคนทั้งบริษัท คุณควรส่งอีเมลบอกลาถึงคนที่คุณไม่ค่อยรู้จักมากนักด้วยเพื่อสร้างความรู้สึกภาคภูมิใจในองค์กร ในอีเมลบอกลาคุณควรเขียนว่า:  เรียน เพื่อนร่วมงานทุกท่าน ตามที่ทุกท่านทราบว่าดิฉันจะลาออกจากตำแหน่ง (ตำแหน่งของคุณ) ในวันพรุ่งนี้ ดิฉันจึงอยากใช้โอกาสนี้บอกกับทุกท่านว่า ดิฉันดีใจที่ได้ร่วมงานกับทุกท่าน ทุกท่านสามารถติดต่อดิฉันได้ที่ (อีเมลของคุณ) หรือที่ LinkedIn ของฉัน ขอบคุณเวลาดีๆ ที่ได้ร่วมงานกับทุกท่าน ด้วยความปรารถนาดี (ชื่อของคุณ) คุณอาจจะอยากเปิดใจเขียนถึงช่วงเวลาอันขมขื่น โดยเฉพาะอย่างยิ่งถ้าคุณถูกไล่ออก แต่คุณก็ควรจะเขียนด้วยน้ำเสียงที่เป็นบวกเข้าไว้เพื่อให้คุณแสดงตัวตนได้อย่างสง่างามที่สุดเท่าที่จะทำได้ และการใช้น้ำเสียงที่เป็นบวกยังทำให้คุณมีแนวโน้มที่จะสามารถติดต่อกับเพื่อนร่วมงานได้ในอนาคตอีกด้วย  การลงท้ายด้วยข้อความที่สร้างแรงบันดาลใจเป็นวิธีที่ชาญฉลาดที่สุดวิธีหนึ่งเสมอ เพราะฉะนั้นพยายามทำใจให้เป็นบวกเรื่องประสบการณ์ที่ทำงานให้มากที่สุดเท่าที่จะทำได้ โดยเฉพาะอย่างยิ่งถ้าคุณส่งอีเมลนี้หาเจ้านายของคุณ อีเมลบอกลาควรมีแค่ 3-4 ประโยคเพราะมันไม่ใช่เรียงความขนาดยาว ไม่จำเป็นต้องร่ายยาวว่าอะไรคือสาเหตุที่แท้จริงที่ทำให้คุณออกจากงาน ถ้าใครมีคำถาม บอกให้เขาติดต่อคุณโดยตรงหรือถามคุณเป็นการส่วนตัว แค่บอกว่าคุณกำลังก้าวไปข้างหน้าและตัดสินใจว่าจะลองทำสิ่งใหม่ๆ ในอีกสายงานหนึ่งก็พอแล้ว คุณสามารถลงท้ายอีเมลบอกลาด้วยรายละเอียดการติดต่อ เขียนเบอร์โทรศัพท์มือถือ ที่อยู่อีเมล และชื่อบัญชี LinkedIn ของคุณที่คุณสามารถติดต่อกับเพื่อนร่วมงานได้ให้ชัดเจน  แต่คุณไม่จำเป็นต้องบอกข้อมูลการติดต่อส่วนตัวถ้าคุณอึดอัดใจ คุณอาจจะเลือกบอกข้อมูลของคุณกับเพื่อนร่วมงานแค่ 2-3 คน อีเมลเป็นช่องทางการสื่อสารที่ง่ายดายที่จะทำให้ทุกคนได้รับรู้ข้อมูลโดยทั่วกันและแลกเปลี่ยนข้อมูลซึ่งกันและกันได้ เพื่อให้มั่นใจได้ว่าคุณทุกคนจะยังสามารถติดต่อกันได้ต่อไปในภายภาคหน้า พอคุณร่างข้อความเสร็จแล้ว ให้อ่านใหม่ตั้งแต่ต้นเพื่อตรวจดูว่ามีข้อผิดพลาดไหม ไวยากรณ์ถูกหรือเปล่า และคุณควรทบทวนด้วยว่าน้ำเสียงของคุณเป็นมิตร เป็นบวก และคงความเป็นมืออาชีพได้ในเวลาเดียวกันหรือไม่  ตรวจสอบว่าคุณใส่อีเมลคนที่คุณอยากส่งอีเมลถึงครบแล้วทุกคน ลองอ่านออกเสียงเพื่อดูว่า มีข้อความส่วนไหนในอีเมลที่ชวนกระอักกระอ่วนหรือเปล่า มันออกจะดูเย็นชาไปนิดนึงถ้าคุณบอกเพื่อนร่วมงานที่สนิทว่าคุณกำลังจะลาออกผ่านทางอีเมล พยายามหาโอกาสบอกลากันต่อหน้าเป็นการส่วนตัวยกเว้นว่าจะไม่มีโอกาสจริงๆ ในหลายกรณีคุณต้องแจ้งผู้ที่ทำงานในระดับสูงกว่าเป็นการส่วนตัว หรืออย่างน้อยก็ต้องโทรศัพท์ไปแจ้งให้ทราบ  ถ้าคุณไม่สามารถพบเพื่อนร่วมงานที่สนิทกันเป็นการส่วนตัวด้วยเหตุผลบางประการ คุณควรส่งอีเมลส่วนตัวไปบอกว่า คุณมีความสุขที่ได้ร่วมงานกับพวกเขา และอย่าลืมให้ข้อมูลติดต่อส่วนตัวเพื่อที่คุณจะยังได้พบปะสังสรรค์กับพวกเขานอกออฟฟิศได้ ตัวอย่างอีเมลส่วนตัวก็เช่น: ถึง (ชื่อเพื่อนร่วมงาน) เธอคงรู้แล้วว่าฉันกำลังจะออกจากบริษัทเร็วๆ นี้ เพราะฉะนั้นฉันเลยอยากบอกเธอว่า ฉันมีความสุขมากที่ได้ทำงานร่วมกับเธอ ฉันคงจะคิดถึงพลังเชิงบวกของเธอมากแน่ๆ ฉันหวังว่าเราจะยังติดต่อกันและได้ไปเจอกันนอกออฟฟิศบ้าง เธอโทรศัพท์หาฉันได้ที่เบอร์ (เบอร์โทรศัพท์) หรือที่ (อีเมลของคุณ) ดีใจนะที่เราได้ทำงานด้วยกัน! ขอบคุณสำหรับทุกอย่าง (ชื่อของคุณ) ถ้าคุณไม่ได้ตั้งใจหรืออยากจะติดต่อกับดนัยที่อยู่แผนกบัญชี ก็อย่าไปสัญญาตามมารยาทว่า "ไปหาอะไรดื่มด้วยกันบ้างนะ" เพราะนอกจากคุณอาจจะต้องทำตามสัญญาที่คุณไม่อยากทำจริงๆ แล้ว มีแนวโน้มมากว่าคุณจะถูกมองว่าเป็นพวกเสแสร้งและไม่จริงใจ แค่จริงใจและซื่อสัตย์ และอย่ารู้สึกกดดันว่าจะต้องวางแผนติดต่อกับคนที่คุณไม่อยากจะติดต่อด้วย   ถ้าคุณรู้สึกว่ามันหยาบคายที่จะวางแผนติดต่อกับแค่บางคนและไม่ติดต่อคนอื่นที่เหลือ ก็อย่าแพร่งพรายแผนของคุณให้ใครรู้ คุณไม่จำเป็นต้องบอกใครว่าคุณมีแผนจะดูฟุตบอลกับเพื่อนร่วมงานคนใดคนหนึ่งทุกนัดถ้ามันจะทำให้เพื่อนร่วมงานคนอื่นของคุณไม่พอใจ วันสุดท้ายของคุณจะต้องไม่มีการเดินออกมาพร้อมกับการตะโกนด่าทอไล่หลังให้ต้องเป็นที่เลื่องลือไปอีกนาน และต้องไม่มีคำผรุสวาทที่แสดงถึงการดูหมิ่นหัวหน้าด้วย ในวันสุดท้ายของคุณควรเป็นวันที่ทุกอย่างดำเนินไปอย่างเงียบๆ สง่างาม และกระชับ ถึงคุณจะรู้สึกว่าที่ผ่านมาหัวหน้าไม่ยุติธรรมกับคุณเลย คุณก็ไม่ควรตะโกนด่าทอกับหัวหน้า เพราะเขาอาจจะมีอำนาจบางอย่างที่ทำให้คุณไม่ได้งานใหม่ เป็นมืออาชีพเข้าไว้ แม้ว่าคุณจะไม่อยากเป็นเลยก็ตาม  ถ้าคุณมีเรื่องไม่พอใจที่สมเหตุสมผลและจำเป็นต้องพูดกันให้เข้าใจ คุณต้องคุยกับคนๆ นั้นต่อหน้าเป็นการส่วนตัวและทำทุกอย่างให้เป็นมืออาชีพให้มากที่สุดเท่าที่จะทำได้ บอกหัวหน้า (หรือใครก็ตามที่คุณมีปัญหาด้วย) ว่าคุณมีบางเรื่องที่จะต้องพูดคุยกันเป็นการส่วนตัว ที่ทำงานบางแห่งอาจจะมีการสัมภาษณ์ก่อนออกจากงาน คุณสามารถใช้โอกาสนี้แสดงความไม่พอใจได้อย่างเต็มที่โดยไม่ต้องกังวลว่าจะส่งผลต่องานของคุณอย่างไร คุณกำลังจะออกจากงานอยู่แล้ว เพราะฉะนั้นตอนนี้ก็ไม่มีเหตุผลอะไรที่จะต้องมาพูดถนอมน้ำใจกันอีกต่อไป คุณไม่จำเป็นต้องแจกของขวัญให้เพื่อนร่วมงานมากมาย เพราะมันอาจจะทำให้เพื่อนร่วมงานบางคนอึดอัด การให้ของขวัญก่อนออกจากงานไม่ใช่เรื่องสลักสำคัญอะไรและทำให้คุณดูเป็นคนขี้อวด ในเมื่อมันเป็นสภาพแวดล้อมของการทำงาน คุณก็ควรแสดงถึงความเป็นมืออาชีพด้วย  ถ้าคุณรู้สึกว่าจำเป็นจะต้องให้บางอย่างก่อนออกจากงานจริงๆ ก็ซื้อเป็นขนมปังหรือโดนัทสักกล่องแจกเพื่อนร่วมงานที่อยู่ชั้นเดียวกันเพื่อเป็นการตอบแทนสิ่งดีๆ เล็กๆ น้อยๆ แต่อย่ารู้สึกว่าคุณต้องซื้อ iPod แจกทุกคนก่อนออกจากงาน อันนั้นก็เกินไป ถ้าเพื่อนร่วมงานกำลังจะออกจากงานและคุณอยากอวยพรให้เขาโชคดี แค่การ์ดใบเดียวก็แสดงถึงอัธยาศัยไมตรีของคุณได้แล้ว ไม่ต้องถึงขั้นซื้อนาฬิกาข้อมือทองให้เป็นของขวัญหรอก ถ้าคุณกำลังจะออกจากงาน อย่าใช้โอกาสนี้ระบายความผิดหวังและความคับข้องใจที่คุณมีต่อบริษัทให้เพื่อนร่วมงานฟัง เพราะหลังจากที่คุณออกไปแล้ว พวกเขาก็ยังต้องรองรับอารมณ์ที่คุณทิ้งเอาไว้ต่อไป พยายามทิ้งท้ายด้วยความรู้สึกดีๆ ที่มีต่อบริษัทและอย่าสร้างความอึดอัดใจให้กับทุกคนที่ยังต้องอยู่ต่อไป  ถ้าคุณลาออกเพื่อไปทำงานที่เจริญก้าวหน้ากว่า คุณก็ไม่ควรโอ้อวดว่างานที่คุณกำลังจะไปทำนั้นเริดกว่างานที่เดิมเป็นไหนๆ เช่นเดียวกัน พยายามนึกไว้เสมอว่าเพื่อนร่วมงานของคุณยังต้องกลับมาทำงานในวันจันทร์ และคุณคงไม่อยากทิ้งทวนการทำงานด้วยการสร้างบรรยากาศการทำงานที่เป็นพิษเอาไว้หรอกใช่ไหม การหายตัวไปโดยที่ไม่พูดอะไรอาจจะสร้างความรู้สึกในแง่ลบและทำให้เพื่อนร่วมงานคนอื่นๆ สงสัยในตัวคุณเป็นอย่างมากซึ่งอาจจะไม่ได้ส่งผลดีกับทุกคน ถึงคุณจะกระอักกระอ่วนที่จะต้องออกจากงานมากแค่ไหน คุณก็ต้องก้าวผ่านมันไปให้ได้และบอกลาทุกคน และอย่างที่บอกว่าการบอกลาเพื่อนร่วมงานไม่ใช่เรื่องซับซ้อน แค่บอกลาอย่างอ่อนหวานสั้นๆ และเดินออกจากประตูไป แค่ครู่เดียวเดี๋ยวมันก็จบแล้ว
บอกให้ทุกคนรู้ล่วงหน้าว่าคุณกำลังจะออกจากงาน. บอกลาล่วงหน้า. เข้าไปบอกเพื่อนร่วมงานทีละคน. หาช่องทางติดต่อคนอื่นๆ ก่อนออกจากงาน. อย่าเวิ่นเว้อ. รักษาทัศนคติที่เป็นบวก. เชิญเพื่อนร่วมงานที่สนิทมาปาร์ตี้อำลาหลังเลิกงาน. ส่งอีเมลถึงคนทั้งบริษัท. ใช้น้ำเสียงที่เป็นบวก. เขียนอีเมลให้สั้นกระชับและตรงประเด็น. ถ้าคุณต้องการ คุณสามารถเขียนรายละเอียดการติดต่อของคุณได้. ตรวจทานข้อความก่อนส่ง. คุยกับเพื่อนสนิทเป็นการส่วนตัว. อย่าสัญญาตามมารยาท. อย่าใช้วันสุดท้ายเป็นวันเอาคืนหัวหน้า. อย่าแจกของขวัญ. อย่าว่าร้ายบริษัทให้เพื่อนร่วมงานฟัง. อย่าออกไปโดยที่ไม่พูดอะไร.
https://www.wikihow.com/Say-Goodbye-to-Coworkers https://www.wikihow.com/Say-Goodbye-to-Coworkers https://www.wikihow.com/Say-Goodbye-to-Coworkers
Saying Goodbye in Person Sending a Goodbye Email Avoiding Common Mistakes